**סימני חיים-תקשורת**

**⏴ במבט חדש לכיתה ב**

**היקף יחידת הלימוד:** 3 שעורים

**עמודים:** 43 -59

**מטרות**

* התלמידים יתארו דרכים שבאמצעותן יצורים חיים מוסרים מידע זה לזה.
* התלמידים ידעו לתאר מהי תקשורת ומדוע היא חשובה ליצורים חיים*.*
* התלמידים יתארו את מעגל התקשורת בין יצורים חיים.
* התלמידים ידעו לתאר דרכים שבהן בני האדם מוסרים מידע זה לזה.
* התלמידים ידעו לזהות מצבים של תקשורת מילולית ושל תקשורת בלתי מילולית.
* התלמידים ידעו לתאר כיצד אמצעי התקשורת עוזרים להעביר מידע למרחקים.
* התלמידים יציינו שיצירת תקשורת היא סימן חיים של כל היצורים החיים: צמחים, בעלי חיים ובני אדם.

**מהלך השיעור**

| **מרכיבי מעגל הלמידה** | **פעילויות** |
| --- | --- |
| **פתיחה** | * פותחים בקטע קריאה עמוד 43 עורכים דיון ושואלים: * מהי תקשורת? * מי יוצר תקשורת? * איך מתקשרים? * מהי חשיבות התקשורת לבני אדם? לבעלי חיים? לצמחים? |
| **התנסות** | * מבצעים את המשימה **קולטים מידע ומוסרים מידע**, עמודים 43 - 45.   למשימה שני חלקים. החלק הראשון עוסק בקליטת מידע והחלק השני עוסק במסירת מידע. שני תהליכים אלה יוצרים את מעגל התקשורת: בתהליך התקשורת מוסר המידע וקולט המידע מוסרים מידע זה לזה וקולטים מידע זה מזה. חשוב להדגיש ששלושת המושגים "מוסר מידע", קולט מידע" ו"תקשורת" קשורים במהותם זה לזה ואין להפרידם: אין מסירת מידע ללא תקשורת ואין תקשורת ללא מסירת מידע וקליטתו. |
| **המשגה** | * קוראים את קטע המידע **תקשורת היא סימן חיים** , עמודים 46 - 47 ועונים על שאלות.   קטע המידע נועד לסייע בהמשגה של המושגים שעלו במשימה ובהמשך הבניית המשמעות של המושג תקשורת. הקטע יוצר קשר בין הפעולה של מסירת המידע לבין פעולת קליטתו: מסירת המידע נעשית באמצעות פעולות המחוללות אותו בעזרת איברי הגוף, וקליטת המידע נעשית על ידי פעולות של איברי החושים אשר קולטים אותו. |
| **התנסות 2** | * מבצעים את המשימה **בני אדם יוצרים תקשורת**, עמודים 48 -53.   בדומה לבעלי חיים אחרים גם בני האדם יוצרים תקשורת זה עם זה. נוסף על הדרכים השונות שבעלי חיים אחרים מוסרים מידע זה לזה (צבעים, קולות, ריחות, מגע גוף ועוד), בני האדם מוסרים מידע גם באמצעות מילים (ראו בהמשך "תקשורת מילולית ובלתי מילולית"). חשוב להדגיש ששני סוגי התקשורת מופיעים יחד ומסייעים זה לזה לצורך העברת מסרים. השפה היא בעצם טכנולוגיה שהאדם המציא כדי לקלוט ולמסור מידע. בתרבויות שונות מוצאים שפות שונות והשפה גם משתנה במשך הזמן. זאת לעומת בעלי חיים המשתמשים בקולות לתקשורת אך השפה שלהם אינה משתנה והיא אחידה אצל כל בעלי החיים מאותו המין בכל מקום. |
| **המשגה 2** | * קוראים את קטעי המידע **תקשורת מילולית ובלתי מילולית**, עמודים 54 - 56 ועונים על שאלות.   קטע המידע מורכב משני קטעי משנה "תקשורת מילולית" ו"תקשורת בלתי מילולית" שנועדו לסייע לתלמידים לבסס את המשמעות של המושגים והרעיונות המרכזיים בנושא זה. |
| **פתיחה 3** | * פותחים בדיון: * מה עושים כשרוצים להעביר מידע למרחקים? * אילו אמצעים עומדים לרשותנו להעביר מידע למרחוק? |
| **התנסות 3** | * מבצעים את המשימה **כלי תקשורת בשרות האדם** , עמודים 57 -59.   עיקרה של הלמידה בהקשר זה הוא להציג את מהות הטכנולוגיה ואת היסודות החשיבתיים של תהליך התיכון (פתרון בעיות טכנולוגיות). חשוב ליידע את התלמידים בדבר התהליך של פתרון הבעיות הטכנולוגי: ראשית יש לזהות את הבעיה ולהגדירה (כיצד נוכל להתגבר על הבעיה של המרחק ולהעביר את המידע?). בזכות הזיהוי מתאפשר פתרון הבעיה. האמצעים הטכנולוגיים שאותם פיתח האדם הם דוגמאות של פתרונות לבעיות וזוהי מהותה של הטכנולוגיה.  מטרת המשימה היא להביא את התלמידים למודעות על אודות התלות שלנו באמצעי תקשורת.  לסיכום   * עורכים תחרות או פסטיבל של כרזות המוסרות מידע על אירוע מתוכנן, למשל מסיבה .   רצוי לכוון את התלמידים להשתמש במגוון רחב ככל האפשר של אמצעים (גרפיים) להעברת המידע. יש להדגיש שהכרזה אינה רק בבחינת אמצעי להעברת מידע כלשהו (על קיום מסיבה) אלא גם אמצעי שכנוע – פרסום, ועליהם להביא זאת בחשבון. אולי לצורך כך אפשר להציע לתלמידים לתכנן – כל אחד את המסיבה שלו, ועליו/ה לפרסם אותה כדי למשוך כמות מרבית של קהל. |
| **המשגה 3** | * קוראים את קטע המידע **כלי תקשורת** , עמוד 57. |
| **יישום** | * עונים על שאלה 4 בעמוד 59.   עורכים תחרות או פסטיבל של כרזות שמטרתן למסור מידע על אירוע מתוכנן, למשל מסיבה . רצוי לכוון את התלמידים להשתמש במגוון רחב ככל האפשר של אמצעים (גרפיים) להעברת המידע. יש להדגיש שהכרזה אינה רק בבחינת אמצעי להעברת מידע כלשהו (על קיום מסיבה) אלא גם אמצעי שכנוע – פרסום, ועליהם להביא זאת בחשבון. אולי לצורך כך אפשר להציע לתלמידים לתכנן – כל אחד את המסיבה שלו, ועליו/ה לפרסם אותה כדי למשוך כמות מרבית של קהל. יש להדגיש את נושא ה"אמת בפרסום", כלומר אסור לתלמידים להבטיח דבר שאינם יכולים לקיים (טיול לירח, למשל), אלא אם משנים את נושא התחרות ל"מסיבה שהייתי רוצה לעשות" או "המסיבה הדמיונית שלי".   * עונים על שאלות 1 - 5 בתבנית **במבט חוזר** בעמודים 60 -61 . |
| **סיכום ורפלקציה** | * באילו דרכים בעלי חיים מעבירים וקולטים מידע? * באילו דרכים האדם מעביר וקולט מידע? * כיצד האדם מגביר את יכולתו להעביר מידע למרחקים? באילו אמצעים? * אילו מושגים חדשים למדנו? * כיצד למדנו ומה אהבנו בשיעור? |